་སྙད་དུ་སྟོང་པར་རྟོགས་པའི་
བློ་ནི་བཞིའི་ནང་ནས་སྟོང་པའི་རྣམ་པ་ཡིན། དེས་ན་རང་བཞིན་གྱིས་ཡོད་
པར་སྒྲོ་འདོགས་པ་བདག་འཛིན་ལྷན་སྐྱེས་ཡིན་ཅིང་། གཅིག་དང་ཐ་དད་དུ་
འཛིན་པ་བདག་འཛིན་ཀུན་བརྟགས་ཡིན་ལ།
ལྷན་སྐྱེས་ཀྱིས་འཛིན་པའི་
་སྐྱེ་
འཛིན་སྟངས་དང་། ཀུན་བརྟགས་ཀྱིས་འཛིན་པའི་འཛིན་སྟངས་མི་འདྲ་
ཡང་། ལྷན་སྐྱེས་ཀྱིས་བཟུང་བ་ལྟར་དུ་མ་གྲུབ་པ་ཡིན་ནོ། །དཔེར་ན་མྱུ་གུ་
རྒྱུ་མེད་ལས་སྐྱེ་བར་( ༡ ༣ན)འཛིན་པའི་བློ་ལ་མྱུ་གུ་ཡང་ན་རྟག་ཏུ་སྐྱེ་ཡང་ན་
རྟག་ཏུ་མི་སྐྱེ་བར་འཛིན་པའི་འཛིན་སྟངས་མེད་ཀྱང་། མྱུ་གུ་རྒྱུ་མེད་ལས་
ན། : ཡང་ན་རྟག་ཏུ་སྐྱེ་ཡང་ན་རྟག་ཏུ་མི་སྐྱེ་དགོས་པས། - ཡང་ན་གཏན་དུ་སྐྱེ་
ཡང་ན་གཏན་དུ་མི་སྐྱེ་དགོས་པའི་རྟགས་ཀྱིས་མྱུ་གུ་རྒྱུ་མེད་ལས་སྐྱེ་བ་ཁེགས་
པ་བཞིན་ནོ། །དེས་ན་བདག་རང་བཞིན་གྱིས་གྲུབ་པ་ཁེགས། དེ་ཁེགས་པ་ན།
བདག་རང་བཞིན་གྱིས་ཡོད་པར་འཛིན་པའི་བློ་དེ་དངོས་པོའི་གནས་ལུགས་་
ལས་འཛིན་སྟངས་ཕྱིན་ཅི་ལོག་ཏུ་ཞུགས་པའི་བློར་གྲུབ་སྟེ། དེ་ལྟར་གྲུབ་པ་ན།
དེ་དང་འཛིན་སྟངས་དངོས་སུ་འགལ་བའི་གནོད་བྱེད་ཀྱི་གཉེན་པོ་སྟོབས་་་་་
ལྡན་ཡོད་པར་གྲུབ་ཅིང་། དེ་ཉིད་ནི་བདག་མེད་རྟོགས་པའི་ཤེས་རབ་ལས་
འོས་གཞན་མེད་པར་གྲུབ་པས། བདག་མེད་རྟོགས་པའི་ཤེས་རབ་བསྒོམས་
པས། བདག་འཛིན་སྤོང་བར་རྟོགས་ནུས་སོ། །འོན་ཀྱང་བདག་མེད་བསྒོམས་
པའི་གོམས་པ་ལ་གསལ་སྣང་རབ་ཀྱི་མཐར་ཕྱིན་ནས་བདག་འཛིན་མ་ལུས་་་་་
པ་སྤངས་པ་མི་སྲིད་སྙམ་ན། དེ་བཤད་པ་ནི། བདག་རང་བཞིན་གྱིས་སྟོང་
- 290 -

མཁས་གྲུབ་དགེ་ལེགས་དཔལ་ ཟང་པོས་མཛད་པའི་ཚད་མའི་ལམ་འཁྲིད།
པར་རྟོགས་པའི་བློ་ནི་ཆོས་ཅན། ཁྱོད་གོམས་བྱེད་ཀྱི་ཡན་ལག་ཞི་གནས་དང་
ཚོགས་རྒྱ་ཆེན་པོ་གསོག་པ་དང་འབྲེལ་ཏེ་གོམས་པར་བྱས་ནས་གོམས་པ་ལ་་་
གསལ་སྣང་རབ་ཀྱི་མཐར་ཐུག་པར་འགྲོ་རུང་སྟེ། ཁྱོད་རྟེན་ཅན་འབད་རྩོལ་
སྐྱར་མ་ལ་མི་ལྟོས་པར་གོམས་པ་ལས་སེམས་ཀྱི་ཡོན་ཏན་དུ་འགྱུར་བའི་ཕྱིར།
དཔེར་ན་འདོད་འཇིགས་མྱ་ངན་གྱིས་བསླད་པའི་འདོད་ཆགས་བཞིན། འདི་
ཡི་ཁྱབ་པ་དཔེའི་སྟེང་དུ་གྲུབ་ལ། ཕྱོགས་(༡༣བ) ཆོས་བསྒྲུབ་པ་ལ་རྟེན་བརྟེན་
པར་བསྒྲུབ་པ་ནི། ཤེས་པའི་ཡ་མཐའ་ཐོགས་མེད་དང་མ་མཐའ་ཐོགས་མེད་
དུ་བསྒྲུབ་པའི་སྒོ་ནས་སྒྲུབ་པར་བྱེད་ལ། དེ་ནི་སྐྱེས་བུ་མངལ་དུ་སྐྱེས་མ་ཐག་
པའི་རྣམ་ཤེས་སྐད་ཅིག་དང་པོ་ལ་རྒྱུ་ཡོད་དམ་མེད། མེད་ན་མི་རེས་འགའ་
སྐྱེ་རེས་འགའ་མི་སྐྱེ་བའི་ཁྱད་པར་མི་འཐད་པར་ཐལ། རྒྱུ་ཡོད་ན་རྟག་པའམ་
མི་རྟག་པ་གང་ཡིན། དང་པོ་ལྟར་ན། རྟག་པ་ལོག་སྟོབས་ཀྱིས་ཁྱོད་ལྡོག་པ་
ཡོད་དགོས་ལ། དེ་ལྟ་བུ་རྟག་པ་ལ་མེད་པའི་ཕྱིར་ན་མི་རྟག་པ་ལས་འོས་
གཞན་མེད་པར་གྲུབ་ལ། དེའི་ནང་ནས་ཀྱང་བེམ་ཤེས་གཉིས་སུ་ཁ་ཚོན་ཆོད་
ལ། བེམ་པོ་ཡིན་ན་ནང་གི་བེམ་པོ་ཡིན་ནམ། | ཕྱིའི་བེམ་པོ་ཡིན། དང་པོ་ལྟར་
ན། དབང་པོ་དང་བཅས་པའི་ལུས་ཡིན་ནམ། དབང་པོ་ལས་གཞན་པའི་ལུས་
ཡིན། དང་པོ་ལྟར་ན་དབང་པོ་རེ་རེ་བས་སྐྱེད་དམ། དབང་པོ་ལྔ་ཚོགས་པས་
སྐྱེད་དགོས་པ་ཡིན། གཉིས་པ་ལྟར་ཡིན་ན་ལོང་བ་དང་འོན་པའི་རྒྱུད་ལ་ཤེས་
པ་མེད་པར་ཐལ་ལོ། །དང་པོ་ལྟར་ན་སྐྱེས་བུ་རེ་རེའི་རྒྱུད་ལ་ཡིད་རྟོག་དུ་མ་
ཡོད་པར་ཐལ་ལོ། །ཕྱིའི་བེམ་པོ་ཡིན་ན། རགས་པ་ཡན་ལག་ཙམ་ཡིན་ནམ་
རྡུལ་ཕྲན་རེ་རེ་བ་གཉིས་གང་ཡིན། རགས་པ་ཡན་ལག་ཅན་ཡིན་པ་འགོག་
པ། དེ་ལག་སོགས་གཡོ་ན་ཐམས་ཅད་དག་ཅེས་པ་ནས་དེའི་ཕྱིར་ཚོགས་པ་
གཅིག་ཡིན་མིན་ཞེས་སོགས་འགལ་འདུ་རྣམ་པ་གསུམ་གྱི་སྒོ་ནས་འགོག་པའོ།།
རྡུལ་ཕྲན་ཡིན་ན། རེ་རེ་བས་སྐྱེད་དམ་ཚོགས་པས་སྐྱེད། དང་པོ་ལྟར་ན་སྐྱེས་
291

མཁས་གྲུབ་རྗེའི་གསུང་འབུམ།
བུ་གཅིག་གི་རྒྱུད་ལ་ཡང་ཡིད་རྟོག་དུ་མ་དུས་གཅིག་ཏུ་ལྔར་འགྱུར་ལ། ཚོགས་
པས་( ༡ ༤ན)སྐྱེ་དགོས་ན།
རྒྱུན་ཆད་པར་འགྱུར་རོ། །དེའི་ཕྱིར་ཤེས་པ་ལས་འོས་གཞན་མེད་པར་གྲུབ་བོ།
ཤེས་པ་ཡང་ཕ་མའི་ཤེས་པ་དང་། ཁོ་རང་གི་རྒྱུད་གྱིས་བསྡུས་པའི་ཤེས་པ་
གཉིས་སུ་ངེས་ལ། ཕ་མའི་ཤེས་པ་ནི་ཁོ་འདི་ཉེར་ལེན་མིན་ཏེ དེ་ལྟར་ན་ཕ་
རིག་པའི་གནས་ལྔ་ལ་མཁས་པ་ཡིན་ན། ཁོ་ཡང་རིག་པའི་གནས་ལྔ་ལ་མའི་
སྐྲའི་རྡུལ་རེ་ཙམ་ཡང་མ་ཚང་ན་ཡང་ཡིད་ཤེས་
མངལ་དུ་སྐྱེས་མ་ཐག་ནས་མཁས་པ་སོགས་སུ་ཁས་ལེན་དགོས་ལ། དོན་འདི་
ལུས་ལའང་ཡོན་ཏན་དེ་ལྟར་འགྱུར་ཞེས་པས་བསྟན་ནོ། །དེས་ན་རང་གི་རྒྱུད་
ཀྱིས་བསྡུས་པའི་ཤེས་པ་སྔ་མ་གཅིག་དེའི་ཉེར་ལེན་ཡིན་པར་གྲུབ་ལ། དེ་ལ་
རང་གི་རྒྱུད་ཀྱིས་བསྡུས་པའི་ཤེས་པ་སྔ་མ་གཅིག་གིས་ཉེར་ལེན་བྱས་པ་ལས་་
སྐྱེ་བར་གྲུབ་ཅིང་། དེ་ལ་ཡང་ཤེས་པའི་ཉེར་ལེན་གྲུབ་པས་སྐྱེ་བ་སྔ་མ་གྲུབ་
ཅིང་། གཏན་ཚིགས་ནི།: སྐྱེས་བུ་སྐྱེས་མ་ཐག་པའི་རིག་པ་ཆོས་ཅན། རང་
རྒྱུ་རིག་པ་སྔ་མ་སྔོན་དུ་སོང་སྟེ། རིག་པ་ཡིན་པའི་ཕྱིར། དཔེར་ན་ད་ལྟར་
གྱི་རིག་པ་འདི་བཞིན་ཞེས་པའོ། །དེའི་ཕྱིར་བློ་གནས་པའི་རྟེན་ཞེས་པ་ནས།
དེའི་ཕྱིར་བློ་ལ་དབང་པོ་ཡིན་ཞེས་སོགས་ཀྱི་གཞུང་རྣམས་ཀྱིས་བསྟན་པའི་་་་་
དོན་ནོ། །དེས་ན་སྐྱེ་བ་ཕྱི་མ་ཡོད་པར་གྲུབ་ཅིང་། སྐྱེས་བུ་འཆི་ཁའི་རྣམ་པར་
ཤེས་པ་དེ་རང་འབྲས་རིག་པ་ཕྱི་མ་སྐྱེད་པ་ལ། རང་མངལ་དུ་སྐྱེས་པའི་ཤེས་
པ་དང་པོ་སྐྱེད་བྱེད་ཀྱི་རྒྱུ་དང་གཉིས་རང་འབྲས་རིག་པ་ཕྱི་མ་སྐྱེད་པ་ལ།
གནོད་བྱེད་ཀྱི་གཉེན་པོ་སྟོབས་ལྡན་མེད་( ༡༤༠) པ་གང་ཟག་གི །རྒྱུ་ཚོགས་
གྲངས་མཉམ་དུ་ནུས་པ་མཚུངས་པའི་ཕྱིར། ” དོན་འདི་ནི། དེ་ལྟའི་འཕེན་
བྱེད་ཡོད་གྱུར་ན། །ཕྱིས་ཀྱང་དེ་འདྲར་འགྱུར་བ་ཡིན། །ཞེས་སོགས་ཀྱིས་
བསྟན་ནོ། །རྒྱན་མཁན་པོ་རྗེས་འབྲང་དང་བཅས་པ་དག་ནི། སྡེ་བདུན་གྱི་
དགོངས་པ་དབུ་མར་འདོད་པ་ཡིན་གྱི། མཐར་ཐུག་ཐེག་པ་གསུམ་དུ་བཤད་
292
PL ཟླ, ཟླ

མཁས་གྲུབ་དགེ་ལེགས་དཔལ་བཟང་པོས་མཛད་པའི་ཚད་མའི་ལམ་འཁྲིད།
པའི་ལུགས་བཤད་པ་མི་འཐད་དེ། མཐར་ཐུག་ཐེག་པ་གསུམ་ཡིན་ན་ཉན་
རང་དགྲ་བཅོམ་པ་ལྷག་མེད་ཀྱི་མྱང་འདས་ཐོབ་པའི་དུས་སུ་རིག་པ་རྒྱུན་
ཆད་པར་ཁས་ལེན་དགོས་པས་རྟེན་བརྟེན་པ་མི་འགྲུབ་བོ་ཞེས་གསུང་ངོ་། །
རྟེན་བརྟེན་པ་མི་འཐད་དེ་ཆུའི་དྲོད་བཞིན་ཟེར་ན། དཔེ་དོན་མི་མཚུངས་
ཏེ། ཆུ་ནི་དང་པོར་མེ་བཏང་བ་ན་འཇམ་ཙམ་དང་། དྲོད་ཙམ་མཐར་
ཁོལ་བ་ཙམ་དུ་འགྱུར་གྱི་མཐར་ཇི་ཙམ་མེ་བཏང་བ་ལས་ཆུ་ལ་མེ་འབར་བ་་་་
ཞེས་སོགས་མི་སྲིད་པའི་ཕྱིར་སྐམས་ནས་མེད་པར་འགྲོ་བས་རྟེན་མི་བརྟན་་་་
པ་ཡིན་ནོ། །བདག་མེད་རྟོགས་པའི་ཤེས་རབ་ནི། སླར་ཡང་དང་ཡང་དུ་
རིགས་པས་བསྒྲུབ་པའི་སྒོ་ནས་ངེས་མི་དགོས་པར་མཉམ་པར་འཇོག་ཐེངས་་
རེ་རེ་ལ་ཡང་ཡུན་དཔག་ཏུ་མེད་པར་འཇོག་ཐུབ་པ་སོགས་འབྱུང་བའི་ཕྱིར་་་་
མི་མཚུངས་སོ། །འབད་རྩོལ་སྐྱར་མ་ལ་ལྟོས་དགོས་ཏེ་དཔེར་ན་མཆོངས་པ་
བཞིན་ཟེར་ན་མི་མཚུངས་ཏེ། མཆོངས་པ་ནི། གོམས་ནས་མཐར་རྒྱང་གྲགས་
ཙམ་དང་དཔག་ཚད་སོགས་མཆོངས་ནུས་པ་མི་འབྱུང་ཞིང་སླར་ཡང་ལུས་ཀྱི་
འབད་རྩོལ་སྐྱར་མ་ལ་མ་ལྟོས་པར་རྒྱང་ངེ་རྒྱང་ངེ་མཆོངས་པ་སོགས་མི་སྲིད་་
ཅིང་། ལུས་རང་གི་སྟོབས་ཀྱི་སྒོ་ནས་ཚད་ཉིད་དུ་གནས་པའི་ཕྱིར། བདག་
མེད་རྟོགས་པ་མཐར་གོམས་ནས་མཐའ་མེད་དུ་འཕེལ་( ༡༥ན)ནུས་པས་མི་་་་
མཚུངས་པའི་རྒྱུ་མཚན་དེ་ལྟ་བུ་དག་ཡོད་ལ། བདག་མེད་གོམས་ན་སེམས་ཀྱི་
ཡོན་ཏན་དུ་འགྱུར་ཚུལ་ནི། བདག་མེད་རྟོགས་པའི་ཤེས་རབ་ཡུན་རིང་དུ་
གོམས་ནས་མཐར། སེམས་ཀྱི་ངང་གི་བདག་ཉིད་དུ་འགྱུར་བ་ཡིན་ནོ། །དེས་
ན་ངེས་ལེགས་རྒྱུ་འབྲས་དང་བཅས་པ་ནི་དངོས་པོ་སྟོབས་ཞུགས་ཀྱི་རིགས་་་་
པས་བསྒྲུབ་པ་བཤད་ཟིན་ཏོ། །མངོན་མཐོ་རྒྱུ་འབྲས་ནི། " ཤིན་ཏུ་རྟོགས་
དཀའ་ཞིང་ཡིད་ཆེས་པའི་རྟགས་ཀྱིས་བསྒྲུབ་དགོས་ལ། དངོས་པོ་སྟོབས་
ཞུགས་ཀྱི་རིགས་པས་བསྒྲུབ་མི་ནུས་པས། ལེའུ་གཉིས་པ་འདིར་ནི་མ་བཤད་
293 -

མཁས་གྲུབ་
བ་རྗེའི་གསུང་འབུམ།:
ཅིང་། ལེའུ་དང་པོར། འགྲེལ་པ་དང་ནི་རྗེས་མཐུན་ཐབས། ཞེས་པ་ནས།
གཞན་ལའང་རྗེས་སུ་དཔག་པ་ཡིན། ཞེས་སོགས་ཀྱིས་བསྒྲུབ་ཟིན་པས་སོ།
ཐམས་ཅད་མཁྱེན་པ་དངོས་པོ་སྟོབས་ཞུགས་ཀྱི་རིགས་པས་བསྒྲུབས་པ་ནི་
གཉིས་སྣང་གི་བར་བྱེད་ཐམས་ཅད་ལ་བློ་རབ་ཏུ་གསལ་བ་ལ་གེགས་སུ་གྱུར་
པ་དེ་ཉིད་ཤེས་བྱའི་སྒྲིབ་པ་ཡིན་ཅིང་། གཟུང་འཛིན་གཉིས་སྣང་གི་བློ་དེ་
དངོས་པོའི་གནས་ལུགས་འཛིན་སྟངས་ཕྱིན་ཅི་ལོག་ཏུ་ཞུགས་པར་བསྒྲུབ་
པའི་སྒོ་ནས། ཐར་པ་སྒྲུབ་བྱེད་ཀྱི་རྟགས་འགོད་ལུགས་བཞིན་དུ་རིམ་པར་
བཀོད་པས་ཆོག་ལ། ལེའུ་གཉིས་པ་འདིར་ཆོས་ཀྱི་བདག་མེད་མ་བསྟན་པ་ནི།
དེ་ཉིད་སྟོན་རུང་གི་སྣོད་དུ་མ་གྱུར་པས་འདིར་གང་ཟག་གི་བདག་མེད་ཙམ་་
ཞིག་བསྟན་ནས། དེ་ནས་ཆོས་ཀྱི་བདག་མེད་སྟོན་རུང་གི་སྣོད་དུ་གྱུར་པ་ལ།
མངོན་སུམ་ལེའུ་འདིར་ཆོས་ཀྱི་བདག་མེད་བསྟན་ཅིང་། ཆོས་བདག་འགོག་
པའི་རིགས་པ་ལྷན་ཅིག་དམིགས་ངེས་ཀྱི་རྟགས་ཀྱང་བསྟན་པ་ཡིན་ནོ།
མངོན་( ༡༥བ) སུམ་ལེའུ་ཉིད་ལེའུ་གཉིས་པའི་ཡན་ལག་ཏུ་ཤེས་པར་བྱ་བའི་་་
ཆེད་ཡིན་ནོ། །འོ་ན་དེ་ལྟ་བུའི་ཆོས་ཀྱི་བདག་མེད་གོམས་པས། བདག་འཛིན་
ཅུང་ཟད་སྤོང་ནུས་ཀྱི། གོམས་པ་ལས་གསལ་སྣང་རབ་ཀྱི་མཐར་ཕྱིན་ནས་
བདག་འཛིན་མ་ལུས་པར་སྤངས་པའི་སྒོ་ནས་ཐམས་ཅད་མཁྱེན་པ་ཐོབ་པར་
འགྱུར་བ་དག་མེད་དམ་སྙམ་ན། བཞི་པ་ནི། གཟུང་འཛིན་གཉིས་ཀྱིས་
སྟོང་པར་རྟོགས་པའི་བློ་ཆོས་ཅན། ཁྱོད་གོམས་བྱེད་ཀྱི་ཡན་ལག་བྱང་ཆུབ་
ཀྱི་སེམས་དང་། ཕ་རོལ་ཏུ་ཕྱིན་པ་དྲུག་དང་མ་བྲལ་བར་བྱས་ནས་གོམས་
པ་ལས་གསལ་སྣང་རབ་ཀྱི་མཐར་ཕྱིན་པར་འགྱུར་ཏེ། ཁྱོད་རྟེན་བརྟེན་པ་
འབད་རྩོལ་སྐྱར་མ་ལ་མི་ལྟོས། གོམས་པ་ལས་སེམས་ཀྱི་ཡོན་ཏན་དུ་འགྱུར་
བའི་ཕྱིར་རོ། །ཕྱོགས་ཆོས་སྒྲུབ་ཚུལ་ནི་གོང་དུ་བརྗོད་ཟིན་ཏོ། །དེ་ལྟར་ན་
ཐམས་ཅད་མཁྱེན་པ་བསྒྲུབ་པ་རྒྱུ་འགལ་དམིགས་ཀྱི་གཏན་ཚིགས། དེའི་
་
- 294 -

མཁས་གྲུབ་དགེ་ལེགས་དཔལ་བཟང་པོས་མཛད་པའི་ཚད་མའི་ལམ་འཁྲིད།
ཕྱོགས་ཆོས་བསྒྲུབ་པ་ལ་རང་བཞིན་གྱི་གཏན་ཚིགས། དེའི་ཕྱོགས་ཆོས་བསྒྲུབ་
པ་ལ་ཁྱབ་བྱེད་མ་དམིགས་པའི་གཏན་ཚིགས། དེའི་ཕྱོགས་ཆོས་བསྒྲུབ་པ་ལ་
རང་བཞིན་མ་དམིགས་པའི་གཏན་ཚིགས་དང་། རང་བཞིན་གྱི་གཏན་ཚིགས་
དང་། ཁྱད་པར་དག་ལྟོས་ཀྱི་རྟགས་དང་། མངོན་མཐོ་རྒྱུ་འབྲས་སོགས་
བསྒྲུབ་པ་ལ་འབྲས་བུའི་རྟགས་སོགས། རྟགས་ཀྱི་རྣམ་གཞག་ཇི་སྙེད་བསྟན་
པ་ཐམས་ཅད་ཀྱང་ཐར་པ་དང་ཐམས་ཅད་མཁྱེན་པ་བསྒྲུབ་པའི་ཡན་ལག་་་་་
ཏུ་མེད་མི་རུང་དུ་བསྟན་པ་ཡིན་ནོ། །འོ་ན་ཁྱད་པར་དེ་ལྟ་བུ་དང་ལྡན་པའི་
གཏན་ཚིགས་ཀྱི་ངོ་བོ་ནི་གང་། དབྱེ་ན་དུར་ངེས་ཟེར་ན། དེ་བསྟན་པ་ནི་
ཕྱོགས་ཆོས་ཞེས་པ་ནས། མི་དམིགས་པས་( ༡༦ན) ནི་མི་འགྲུབ་བོ་ཞེས་པའི་
གཞུང་ཚིག་མ་ལུས་པས་འཆད་ལ་གཏན་ལ་དབབ་བྱའི་གཙོ་བོ་ཐར་པ་དང་་
ཐམས་ཅད་མཁྱེན་པ་འཆད་པ་ནི། ཚད་མ་ཞེས་པ་ན་གསལ་བར་བཤད་ཅེས་
པའི་བར་གྱིས་བསྟན་ནོ། །ཐར་པ་དང་ཐམས་ཅད་མཁྱེན་པ་དངོས་པོ་སྟོབས་
ཞུགས་ཀྱི་རིགས་པས་བསྒྲུབ་པ་དེ་ལ་ཡང་ཕྱོགས་ཆོས་མཐར་མངོན་སུམ་
གཅིག་ལ་གཏུགས་པའི་སྒོ་ནས་ངེས་དགོས་ཏེ། དེ་ལྟ་མིན་ན། རྗེས་དཔག་
ལོང་བ་རྒྱུད་པ་ཐུག་མེད་དུ་འགྱུར་བས་མཐར་གང་ལ་རག་ལས་པའི་མངོན་་་
སུམ་ཚད་མ་འཆད་པའི་སྤྱིར་གཞལ་བྱ་ལ་རང་སྤྱི་གཉིས་སུ་ངེས་པའི་རྟགས་་
ཀྱི་ཚད་མ་ལ་མངོན་རྗེས་གཉིས་སུ་ངེས་ལ། དེའི་ནང་ནས་མངོན་སུམ་ཁྱོད་
རང་གི་ངོ་བོ་འདི་ལྟ་བུ་ཡིན་ཅིང་། དེ་ལ་དབྱེ་ན། མངོན་སུམ་འདི་དང་འདི་
ལྟ་བུ་རྣམས་སུ་ཡོད་ལ། འདི་རྣམས་ལས་གཞན་པའི་ཤེས་པ་དེ་ནི་མངོན་སུམ་
ཚད་མ་མ་ཡིན་ནོ། །ཞེས་མངོན་སུམ་ཁོ་རང་གི་ངོ་བོ་དབྱེ་བ། དེ་དག་གི་
དགོས་པ་ཤེས་པའི་ཡན་ལག་ཏུ་མངོན་སུམ་སོགས་འཆད་པ་ནི། གཞལ་བྱ་
གཉིས་ཕྱིར་ཞེས་པ་ནས་གསལ་ན་འགྲོ་འདི་གསལ་བར་འགྱུར་ཞེས་པའི་བར་
གྱིས་འཆད་པ་ཡིན་ནོ། །གཞན་དོན་གྱི་ལེའུ་འདི་གང་ཟག་གཞན་རྗེས་སུ་
295-

མཁས་གྲུབ་རྗེའི་གསུང་འབུམ།.....
འཛིན་པའི་ཐབས་སུ་འཆད་པ་ཡིན་ལ། དེ་ལ་གཞན་གྱི་དམ་བཅའ་ལྟར་སྣང་
དང་དེའི་སྒྲུབ་བྱེད་ལྟར་སྣང་སོགས་བཀག་པའི་སྒོ་ནས་ཡང་དག་པའི་ལམ་་་་
ལ་འགོད་པར་བྱེད་པ་ཡིན་ནོ། །དེ་ལ་མཐའ་གཅིག་ཏུ་འཛིན་པའི་གོམས་པ་
སུན་འབྱིན་ཡང་དག་བསྟན་ཅིང་། དེ་ཡང་སུན་འབྱིན་ཡང་( ༡༦བ)དག་གིས་
སུན་འབྱིན་གྱི་རྟག་ཆོད་ཀྱིས།
ཕར་བརྗོད་པ་ཐམས་ཅད་ཚུར་ལ་མཚུངས་
མཐའ་
པས། . གཞན་འགོག་པར་མི་ནུས་སོ། །ཞེས་སུན་འབྱིན་ཡང་དག་དང་། དེའི་
གོལ་ས་ཤེས་པའི་ཡན་ལག་ ཏུ་རྟག་ཆོད་ཀྱི་རྣམ་གཞག་བཤད་ལ།
གཉིས་སུ་དོགས་པ་ལ། རྟགས་དགོད་པར་བྱེད་ཅིང་། དེ་ལ་ཡང་སྐྱོན་མེད་
གཅིག་གི་སྒོ་ནས་དགོད་དགོས་ཀྱིས། སྐྱོན་ཅན་འགོད་པར་མི་ལེགས་ཏེ་ཞེས་
སྟོན་པ་ལ་སྒྲུབ་ངག་རྣམ་དག་བསྟན་ལ། དེས་ན་དམ་བཅའ་ལྟར་སྣང་འགོག་
པ་ལ་ཁས་བླངས་དང་། རང་ཚིག་དངོས་པོ་སྟོབས་ཞུགས་ཀྱི་རྗེས་དཔག་ཡིད་
ཆེས་རྗེས་དཔག་གྲགས་པའི་རྗེས་དཔག་མངོན་སུམ་སོགས་དང་ཚད་མས་་་་་
བཀག་པ་སོགས་ཀྱི་སྒོ་ནས། གནོད་བྱེད་བརྗོད་པ་ཐམས་ཅད་ཀྱང་། ཀུན་
སློང་རྣམ་པར་དག་པའི་སྒོ་ནས་འགོག་དགོས་ཀྱི། ཀུན་སློང་སྐྱོན་ཅན་གྱི་སྒོ་
ནས་འགོག་མི་རིགས་ཤིང་། དེའི་ཕྱིར་འགོག་བྱེད་ཀྱི་སུན་འབྱིན་དེའི་གོལ་ས་
ལྟག་ཆོད་དང་། སྒྲུབ་ངག་སྔ་རྒོལ་ཕྱི་རྒོལ་དང་རང་རྒྱུད་ཀྱི་སེམས་ཀྱི་དབང་
པོ་སོགས་པར་བཅས་པའི་སྒོ་ནས་ཕྱི་རྒོལ་གྱི་དམ་བཅའ་དང་དེའི་སྒྲུབ་བྱེད་་་
སོགས་ལྟར་སྣང་ཡང་དག་ཏུ་བཟུང་བའི་སྒོ་ནས་ལོག་པའི་ལམ་ལ་ཞུགས་
པས། ངན་སོང་དུ་ལྷུང་བར་གྱུར་པ་ཐམས་ཅད་ཡང་དག་པའི་ལམ་ལ་འགོད་
པར་བྱེད་པའོ། །ཞེས་པ་འདི་ནི་ཕྱོགས་ཐམས་ཅད་ལས་རྣམ་པར་རྒྱལ་བའི་མཁས་
གྲུབ་དགེ་ལེགས་དཔལ་བཟང་པོས་མཛད་པའི་སྡེ་བདུན་གྱི་ལམ་གྱི་རིམ་པའི་སྒོ་་་་་་་
ནས་ཉམས་སུ་ལེན་ཚུལ་ཕྱིན་ཅི་མ་ལོག་པར་གསུངས་པ་འདིས་